gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5100, del 26-09-2005 (2005/10720)

Informació pública del pla parcial del sector S-1 de El Batán i del programa d'actuació integrada de la unitat d'execució única d'este.
---------------------------------------------------------------------------------------------------------------------------------------

### Dades del document

Número de DOGV
:   5100

Data del DOGV
:   26-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10506


Organisme emissor
:   Ajuntament d'Altura

Tipus de document
:   Anunci

Informació pública del pla parcial del sector S-1 de El Batán i del programa d'actuació integrada de la unitat d'execució única d'este. [2005/A10278]
  
L'alcalde de l'Ajuntament, amb data 6 de setembre, ha dictat la resolució següent:
  
Sotmetre a informació pública durant el termini de 20 dies hàbils, comptadors des de l'endemà de la publicació del present anunci en el Diari Oficial de la Generalitat Valenciana, el pla parcial del sector S-1 de El Batán, el programa, l'homologació modificativa, el projecte d'urbanització i de reparcel·lació del sector.
  
Cosa que es publica perquè se'n prenga coneixement, amb l'advertiment que podrà examinar-se l'expedient a les oficines municipals i que, durant el termini indicat, podran presentar-se tant al·legacions com alternatives tècniques a l'exposada; tot això de conformitat amb el que disposen els articles 45.2.b i 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5036, del 27-06-2005 (2005/6739)

Actuacions de juí ordinari número 86/2004. Cèdula de notificació.
-----------------------------------------------------------------

### Dades del document

Número de DOGV
:   5036

Data del DOGV
:   27-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/6739


Organisme emissor
:   Jutjat Mercantil Número 1 de València

Tipus de document
:   Anunci

Actuacions de juí ordinari número 86/2004. Cèdula de notificació. [2005/Q6739]
  
José Miguel Guillén Soria, secretari judicial del Jutjat Mercantil número 1 de València, mitjançant este edicte faig saber:
  
Que en este jutjat s'han tramitat actuacions de juí ordinari 86/2004 seguides a instància de la mercantil Modisur, SL, contra Franc Tour Moda, SL, i Francisco Miguel Rodríguez, en les quals s'ha dictat sentència en data 15 d'abril de 2005, que té l'encapçalament i la decisió que, literalment, diuen així:
  
«Sentència número 26/2005
  
València, 15 d'abril de 2005
  
Salador Dilata Menadas, magistrat jutge del Jutjat Mercantil número 1 de València, ha vist les presents actuacions de juí ordinari, registrades amb el número 86/2004 dels assumptes civils d'este jutjat; sent-ne parts l'entitat Modisur, SL, representat pel procurador el senyor Llopis Aznar i assistit del lletrat el senyor Edo Soler, com a part demandant i la mercantil Franc Tour Moda, SL, i Francisco Miguel Rodríguez, com a part demandada, declarada en rebel·lia, es procedix
  
Decisió
  
Que amb l'estimació de la demanda promoguda pel procurador el senyor Llopis Aznar en la representació que ostenta del seu mandant Modisur, SL, condemne la mercantil demandada Fran Tour Moda, SL, a pagar a la part actora la quantitat de vint-i-sis mil cent huitanta-quatre euros i cinquanta-tres cèntims (26.184,53 €) de principal, més els interessos legals d'esta quantitat des del dia 13 de desembre de 2004 i fins al complet pagament del deute, i declare a tots els efectes pertinents la responsabilitat solidària de l'administrador Francisco Miguel Rodríguez, al qual condemne a sotmetre's a esta declaració, tot això amb la imposició als demandats del pagament de les costes processals causades.
  
Notifiqueu la present resolució a les parts en forma legal, i feu-los saber que contra esta resolució s'hi pot interposar un recurs d'apel·lació per a davant l'Audiència Provincial de València, que s'haurà de preparar en el termini de cinc dies.
  
Esta és la meua sentència, que pronuncie, mane i firme».
  
I a fi que es publique en el butlletí oficial de la província, perquè valga de notificació als demandats, Franc Tour Moda, SL, i Francisco Miguel Rodríguez, ambdós en parador ignorat, expedisc el present edicte.
Diari Oficial de la Generalitat Valenciana


Sumari del DOGV 5054, del 21-07-2005 (2005/7975)

Informació pública del programa d'actuació integrada del sector de sòl urbanitzable, no programat, PAU número 5, del Pla General Municipal d'Ordenació Urbana d'Orihuela.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5054

Data del DOGV
:   21-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7975


Organisme emissor
:   Lomas de Campoamor, SA

Tipus de document
:   Anunci

Informació pública del programa d'actuació integrada del sector de sòl urbanitzable, no programat, PAU número 5, del Pla General Municipal d'Ordenació Urbana d'Orihuela. [2005/M7975]
  
La mercantil Lomas de Campoamor SA, amb CIF número A-78879079, d'acord amb el que establixen els articles 44, 48 i 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), ha procedit a formular una alternativa tècnica de programa d'actuació integrada, PAI, per al desenvolupament del sector PAU número 5 que queda delimitat en els documents que acompanyen el PAI esmentat.
  
Els documents constitutius del PAI, en compliment de l'article 48 de la LRAU, són els següents:
  
- Programa d'actuació integrada.
  
- Avantprojecte d'urbanització.
  
- Pla parcial.
  
- Expedient d'homologació
  
L'alternativa tècnica junt amb els documents abans assenyalats es troba protocol·litzada en la Notaria de Juan Vélez Bueno, notari del Col·legi Notarial de València a la ciutat d'Orihuela (Alacant), carrer del Bisbe Rocamora, número 27.
  
L'alternativa tècnica junt amb els documents anteriors se sotmeten a exposició pública per període de 20 dies hàbils comptats a partir de l'última publicació del present anunci bé en el Diari Oficial de la Generalitat Valenciana o bé en un periòdic de difusió en la zona.
  
Durant el termini legal anterior de 20 dies hàbils podrà comparéixer qualsevol persona en la notaria anterior en dia i hora hàbil d'oficina, a fi de sol·licitar que se li exhibisquen tals documents o obtindre còpia de l'acta notarial de protocol·lització d'estos.
  
En el mateix període de temps i també en dia i hora hàbil d'atenció al públic es podran consultar a l'Ajuntament d'Orihuela, les actuacions derivades de la referida documentació que hi ha depositada.
  
Es podrà, durant els 20 dies hàbils d'exposició pública, presentar davant de l'Ajuntament d'Orihuela al·legacions o alternatives tècniques que desitgen competir amb l'exposada al públic, així com proposicions juridicoeconòmiques per a executar qualsevol de les alternatives, d'acord amb el que establix la LRAU.
Diari Oficial de la Generalitat Valenciana


Sumari del DOGV 4984, del 13-04-2005 (2005/3344)

Actuacions de divorci contenciós número 1.011/2004. Cèdula de notificació.
--------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3344


Organisme emissor
:   Jutjat de Primera Instància número 26 de València

Tipus de document
:   Anunci

Actuacions de divorci contenciós número 1.011/2004. Cèdula de notificació. [2005/Q3344]
  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber:
  
Que en les actuacions de divorci contenciós 1.011/2004, seguides a instància de Pei Hua Zhou contra Yu Xian Pan, en situació de rebel·lia, en les quals, en data 11 de març de 2005, s'ha dictat sentència, en què en la part dispositiva diu així:
  
«Decisió
  
Que estime la demanda interposada per Pei Hua Zhou contra Yu Xian Pan, i declare el divorci i la dissolució del matrimoni format entre ambdós, amb tots els efectes inherents a esta, que es regirà per les mesures següents:
  
1. S'entenen revocats els consentiments i poders que hi haguera subscrits entre estos, i cessa la possibilitat de vincular béns de l'altre cònjuge en l'exercici de la potestat domèstica.
  
2. S'atribuïx l'ús de l'habitatge familiar, situat a València, avinguda de Peris y Valero, 57, 5, 10, de València, a l'esposa demandant.
  
3. S'atribuïx la guarda i custòdia dels dos fills comuns a l'esposa, amb un règim de visites a favor del pare que atesa l'edat dels fills i vist el contingut de l'exploració s'articularà entre estos i el seu progenitor no custodi amb la màxima flexibilitat.
  
4. En concepte d'aliments a favor d'ambdós fills, el pare haurà de pagar a l'esposa demandant la suma de 100 euros mensuals al compte corrent que indique esta, quantitat que s'actualitzarà anualment d'acord amb l'índex de preus al consum que publique l'organisme estatal competent.
  
Notifiqueu la present resolució a les parts, i feu-los saber que contra esta sentència pot preparar-se un recurs d'apel·lació davant d'este jutjat en el termini de cinc dies, per a davant l'Audiència Provincial.
  
No pertoca fer exprés pronunciament sobre la imposició de costes.
  
Una vegada ferma esta resolució i transcorregut el termini de rescissió, comuniqueu-la al registre civil on conste inscrit el matrimoni.
  
Esta és la meua sentència, definitivament jutjant, que pronuncie, mane i firme».
  
I perquè valga de notificació en forma al demandat, Yu Xian Pan, en situació de rebel·lia i parador ignorat, expedisc i firme el present edicte.
Diari Oficial de la Generalitat Valenciana


Sumari del DOGV 5144, del 28-11-2005 (2005/13545)

Licitació número CTCM-05/68. Execució de les obres d'edificació de 17 vivendes protegides, locals comercials i garajos a Tavernes de Valldigna (València).
----------------------------------------------------------------------------------------------------------------------------------------------------------

### Dades del document

Número de DOGV
:   5144

Data del DOGV
:   28-11-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/13104


Data del document
:   14-11-2005

Organisme emissor
:   Institut Valencià de l'Habitatge, SA

Tipus de document
:   Anunci

Descriptors 

:   * contracte d'obres
    * licitació
    * indústria de la construcció

Licitació número CTCM-05/68. Execució de les obres d'edificació de 17 vivendes protegides, locals comercials i garajos a Tavernes de Valldigna (València). [2005/13341]
  
Objecte: obres d'edificació de 17 vivendes protegides, locals comercials i garajos a Tavernes de Valldigna (València). Exp. obres: RE-04/04.
  
Pressupost de licitació: 1.498.285,79 euros. IVA exclòs.
  
Termini d'execució: El termini per a l'execució de les obres serà de 16 mesos.
  
Classificació requerida: No es requerix
  
Termini de presentació de proposicions: 20 dies naturals, a comptar des de l'endemà a la publicació del present anunci, finalitzant el termini a les 14.00 h de l'últim dia del compute, o a les 14.00 h del dia següent hàbil, quan l'últim dia de termini coincidisca amb dissabte, diumenge o dia festiu en la localitat on s'ubique el lloc de presentació de sol·licituds.
  
Lloc de presentació: personalment en el registre de l'Institut Valencià de Vivenda, SA, siti a València, carrer En Bou núm. 9 i 11.
  
Documents d'interés per als licitadors: l'examen dels expedients, podrà realitzar-se a València carrer En Bou núm. 9, els dies d'oficina de 09.00 a 14.00 h, o a través de la pàgina web. de l'IVVSA: www.ivvsa.es. Consultes juridico-administratives, telèfon 240 956 255, i consultes tècniques, telèfon 327.028.136.
  
L'import d'este anunci serà per compte de les empreses adjudicatàries.
Diari Oficial de la Generalitat Valenciana


Sumari del DOGV 5013, del 25-05-2005 (2005/5176)

Notificació a Ginés Rivera Coves. Expediente número 85/04.
----------------------------------------------------------

### Dades del document

Número de DOGV
:   5013

Data del DOGV
:   25-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/5176


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Ginés Rivera Coves. Expediente número 85/04. [2005/5176]
  
Per acord del president de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99, per mitjà del present edicte es notifica a l'interessat que a continuació s'expressa la proposta de resolució dictada per l'instructor de l'expedient de sanció.
  
- Expedient número 104/04. Incoat a Ginés Rivera Coves. DNI 51.699.270. Proposta de resolució de data 8 de març de 2005, per la qual es proposa imposar-li una multa de quaranta mil euros (40.000 €), així com el comís i la destrucció de la màquina recreativa objecte de la infracció i la confiscació de les quantitats intervingudes duta a terme pels actuaris, per instal·lar i explotar en l'establiment denominat Club Diamante, situat en l'av. Jaume I, local 8 de Benidorm, de la següent màquina recreativa de tipus B:
  
- Model Cash Line 2000, que manca de guia de circulació, autorització d'explotació, marques de fàbrica i placa d'identitat.
  
Així mateix l'interessat no es troba inscrit en el Registre d'Empreses Operadores de la Comunitat Valenciana, i manca d'autorització per a l'organització i explotació de jocs mitjançant la utilització de màquines recreatives i d'atzar.
  
L'interessat ha desprecintat la màquina de referència i s'ha apoderat dels diners que contenia.
  
L'últim domicili conegut és el d'av. Baltasar Tristany, 79-1r, esquerra d'Elx.
  
Cosa que es comunica a l'interessat als efectes oportuns i prevists en els articles 58 i 59.4 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99. També se li comunica que les infraccions detallades podran ser sancionades com disposen els articles 27 i 28 de la Llei 4/1988, de 3 de juny, de la Generalitat Valenciana, del Joc en la Comunitat Valenciana, i correspon imposar la sanció al conseller d'Economia, Hisenda i Ocupació, d'acord amb el que disposa l'article 27 del text legal mencionat, i que disposa d'un termini de 15 dies hàbils, comptat des de la publicació del present edicte, per a al·legar el que estime oportú en la seua defensa, d'acord amb l'article 30 del text legal mencionat.
  
I perquè servisca de notificació a la persona interessada consignada anteriorment, s'expedix el present edicte.
Diari Oficial de la Generalitat Valenciana


Sumari del DOGV 5051, del 18-07-2005 (2005/8222)

Informació pública de l'estudi de detall per a substituir el tipus d'ordenació de vivenda aïllada pel de vivenda en filera en l'àmbit de l'illa situada entre els carrers l'Alguenya, Catral, la Canyada i Benferri. Expt. 121-21/2005.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5051

Data del DOGV
:   18-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8222


Organisme emissor
:   Ajuntament del Campello

Tipus de document
:   Anunci

Informació pública de l'estudi de detall per a substituir el tipus d'ordenació de vivenda aïllada pel de vivenda en filera en l'àmbit de l'illa situada entre els carrers l'Alguenya, Catral, la Canyada i Benferri. Expt. 121-21/2005. [2005/X8222]
  
El Sr. Regidor Delegat d'Urbanisme, amb data 15 de juny de 2005, ha dictat una resolució núm. 1904-05, per mitjà de la qual s'acorda sotmetre a informació pública, per un termini de 20 dies (descomptant els dissabtes, diumenges i festius), l'Estudi de Detall de referència, promogut per ?Promociones e Inversiones de Valencia, SA?, per mitjà d'instància de 19 de maig del 2005, RGE. núm. 8.496 (3).
  
La present publicació es fa a mes als interessats i titulars de drets afectats, la notificació del present acte no s'ha pogut realitzar, per estar il·localitzables o desconéixer el seu parador, als efectes previstos en l'art. 59.4 de la Llei 30/92 de 26 de novembre, de Règim Jurídic de les Administracions Publiques i del Procediment Administratiu Comú, en la nova redacció donada per la Llei 4/1999 de 13 de gener.
  
Titulars que es citen:
  
Nº REF. CADASTRAL AFECTATS
  
1 4325805YH3642S00001JL THEODORUS JOSEPHUS
  
 WILLEMS HENRICUS
  
Durant aquest termini, a comptar a partir de l'endemà de la publicació d'aquest edicte en el Diari Oficial de la Generalitat Valenciana, es podran presentar les al·legacions que s'estimen pertinents. L'expedient complet estarà exposat al públic i podrà consultar-se, durant aquest termini, en aquest ajuntament, edifici d'Urbanisme, siti a la Plaça Canalejas, 3, de dilluns a divendres, entre les 10.00 i les 14.00 hores.
  
La qual cosa es publica de conformitat amb el que disposen els articles 46 i 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5055, del 22-07-2005 (2005/8259)

Informació pública de l'Estudi de Detall de la parcel·la D-4 del P.P. Sector el Quint.
--------------------------------------------------------------------------------------

### Dades del document

Número de DOGV
:   5055

Data del DOGV
:   22-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8259


Organisme emissor
:   Ajuntament de Mislata

Tipus de document
:   Anunci

Informació pública de l'Estudi de Detall de la parcel·la D-4 del P.P. Sector el Quint. [2005/X8259]
  
L'alcaldia-presidència el 5 de juliol de 2005, va adoptar la resolució següent:
  
1. Sotmetre a informació pública, per un termini de 20 dies, l'Estudi de Detall de la parcel·la D-4 del P.P. Sector el Quint proposat per Construccions Lidón, SA, de conformitat amb el que establix l'art. 52 de la LRAU.
  
2. Durant l'expressat termini es podran formular al·legacions o alternatives sense que li siguen aplicables les regles relatives a competències entre proposicions.
  
3. La informació pública s'anunciarà per mitjà d'edicte publicat en un diari d'informació general i en el DOGV, remetent-se, prèviament, avís del seu contingut al domicili de qui conste en el cadastre com titular de la parcel·la.
Diari Oficial de la Generalitat Valenciana


Sumari del DOGV 5120, del 24-10-2005 (2005/11060)

Correcció d'errors de la informació pública de l'expedient de reparcel·lació forçosa de la unitat d'execució Sector Industrial I.
---------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11723


Organisme emissor
:   Ajuntament de Salem

Tipus de document
:   Anunci

Correcció d'errors de la informació pública de l'expedient de reparcel·lació forçosa de la unitat d'execució Sector Industrial I. [2005/S11308]
  
Mitjançant el present edicte es comunica que l'alcalde va dictar en data 27 de setembre de 2005, el Decret número 88/2005, la part dispositiva del qual és la següent:
  
Primer. Corregir els errors materials advertits, modificant el Decret número 85/2005, de data 20 de setembre de 2005, pel qual s'inicia l'expedient de reparcel·lació forçosa de la unitat d'execució Sector Industrial I de Salem, i se sotmet el projecte als tràmits d'informació pública i audiència als interessats, en el sentit següent:
  
En el punt segon, on diu:
  
«Segon. Durant la informació pública s'admetran tant al·legacions com a alternatives tècniques a l'exposada al públic.»;
  
Ha de dir:
  
«Segon. Durant la informació pública i audiència als interessats podrà examinar-se l'expedient administratiu complet en les oficines municipals, i si s'escau, formular-se al·legacions, així com practicar-se requeriments als quals es referixen en els articles 69 i 70 de la Llei Reguladora de l'Activitat Urbanística en relació amb les valoracions de drets, condominis i altres.»
  
Segon. Ordenar la publicació del present Decret en el Diari Oficial de la Generalitat Valenciana, i en el diari de major difusió de la província.
  
Tercer. Notificar als interessats en el procediment.
  
La qual cosa es fa pública als efectes concedits en la part dispositiva.
Diari Oficial de la Generalitat Valenciana


Sumari del DOGV 5013, del 25-05-2005 (2005/5183)

Modificació dels estatuts de l'organització empresarial denominada .Asociación de Residencias y Servicios de Atención a los Mayores de la Comunidad Valenciana, Sector no Lucrativo (RENOVA)..
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5013

Data del DOGV
:   25-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/5183


Organisme emissor
:   Conselleria d'Economia, Hisenda i Ocupació

Tipus de document
:   Anunci

Modificació dels estatuts de l'organització empresarial denominada ?Asociación de Residencias y Servicios de Atención a los Mayores de la Comunidad Valenciana, Sector no Lucrativo (RENOVA)?. [2005/5183]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en esta oficina pública, adscrita a la Direcció General de Treball i Seguretat Laboral, els nous estatuts de l'?Asociación de Residencias y Servicios de Atención a los Mayores de la Comunidad Valenciana, Sector no Lucrativo (RENOVA)?, segons allò acordat en la XII Assemblea General Ordinària, realitzada el dia 24 de febrer de 2005.
  
La modificació afecta la denominació de l'associació, recollida en l'article 2.1 dels estatuts, la qual passar a ser la següent: ?Asociación de Residencias y Servicios de Atención a los Mayores de la Comunidad Valenciana, Sector Solidario (Lares de la Comunidad Valenciana)?. L'acta consta firmada pel secretari, Sergio Cañellas Fayos, amb el vistiplau de la presidenta, Amelia del Río del Río.